
REPUBLIKA SLOVENIJA

	Številka: 3722-8/2026-2430-30

	Ljubljana, 26. 10. 2026 

	GENERALNI SEKRETARIAT VLADE REPUBLIKE SLOVENIJE

Gp.gs@gov.si


	ZADEVA: Poseg države za znižanje cene za enoto storitve za storitve navigacijskih služb zračnega prometa na terminalih – predlog za obravnavo 

	1. Predlog sklepov vlade:

	Na podlagi 6. člena Uredbe o pristojbini za storitve navigacijskih služb zračnega prometa na terminalih (Uradni list RS, št. 121/21, 110/22, 132/23 in 85/24 – ZZNSZP-C) je Vlada Republike Slovenije na … redni seji dne … pod točko … sprejela naslednji

S K L E P:

Vlada Republike Slovenije je za izboljšanje letalske povezljivosti in ugodnega poslovnega okolja  sprejela odločitev o znižanju cene za enoto storitve za storitve navigacijskih služb zračnega prometa na terminalih, za kar za leto 2027 namenja sredstva v višini 679.044,20 evra, s čimer bo cena za enoto storitve za leto 2027 znašala 317,58 evra.

                           mag. Janja Garvas 

                         generalna sekretarka 

Prejmejo:

· Ministrstvo za infrastrukturo in energetiko
· Ministrstvo za finance

· Služba Vlade RS za zakonodajo

	2. Osebe, odgovorne za strokovno pripravo in usklajenost gradiva:

	· Srečko Janša, generalni direktor Direktorata za letalski in pomorski promet, Ministrstvo za infrastrukturo in energetiko
· Sabina Dolinšek Popadić, vodja Sektorja za letalstvo, Direktorat za letalski in pomorski promet, Ministrstvo za infrastrukturo in energetiko
· Sabina Golob, sekretarka, Sektor za letalstvo, Direktorat za letalski in pomorski promet, Ministrstvo za infrastrukturo in energetiko

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Vlada Republike Slovenije lahko v skladu s 6. členom Uredbe o pristojbini za storitve navigacijskih služb zračnega prometa na terminalih  na predlog Ministrstva za infrastrukturo in energetiko, če je to potrebno za izboljšanje poslovnega okolja in letalske povezljivosti, odloči o višini javnih sredstev, ki se zagotovijo v stroškovni bazi za storitve navigacijskih služb zračenega prometa na terminalih. S tem se cena za enoto storitve za navigacijske službe zračnega prometa na terminalih zniža in s tem strošek pristojbine na terminalih za vse letalske prevoznike. To lahko ugodno vpliva na poslovno odločitev letalskih prevoznikov za izvajanje letalskih prevozov v Slovenijo in iz nje. Z nižanjem cene za enoto storitve se prispeva k pogojem za boljšo letalsko povezljivost Slovenije in izboljšanju poslovnega okolja.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	                NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	DA

	
	Ocenjujemo, da bo predlagani ukrep imel pozitiven vpliv na povezljivost Republike Slovenije in bo s tem ugodno vplival na gospodarsko dejavnost v državi. Večji obseg letalskega prometa pa pomeni tudi večje okoljske obremenitve, vključujoč povečanje emisij toplogrednih plinov. Odločanje o ukrepih za spodbujanje letalske povezljivosti je s tem tehtanje med različnimi javnimi interesi. Javni interes zagotavljanja varnosti, rednosti in nemotenosti zračnega prometa je določen z Zakonom o letalstvu, država pa se je z ukrepi na področju prometne politike (tj. predpisi in namensko porabo javnih sredstev) že odločila, da si želi višjo raven letalske povezljivosti. Ob tem se je torej zavestno odločila za način tehtanja med koristmi, ki jih prinaša letalska povezljivost, ter okoljskimi in podnebnimi posledicami takšne politike. Ne glede na posledice predlaganega ukrepa pa je treba upoštevati, da se hkrati kot protiutež uvajajo in izvajajo tudi ukrepi za zmanjševanje emisij v letalstvu (in razogljičenje letalstva). Oboji ukrepi si pa niso nasprotujoči, temveč dopolnjujoči: ne glede na pričakovano rast letalskega prometa na podlagi predlaganega ukrepa, se lahko pričakuje tudi pozitivne učinke na zmanjševanje emisij zaradi drugih, okoljskih ukrepov.

	e)
	socialno področje
	NE

	f)
	dokumente razvojnega načrtovanja:

· nacionalne dokumente razvojnega načrtovanja

· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

Višina pristojbine na terminalih vpliva na poslovno odločitev letalskih prevoznikov za izvajanje letalskih prevozov v državo in iz nje. Zato Ministrstvo za infrastrukturo in energetiko zagotavlja sredstva v proračunu Republike Slovenije za leto 2027. 
Poseg v višini 679.044,20 evra s sredstvi iz proračuna bo vplival na znižanje cene za enoto storitve za leto 2027 na enako višino, kot je bila določena za leto 2026 (in tudi 2025 ter 2024), ki bo tako znašala 317,58 EUR.


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Ministrstvo za infrastrukturo in energetiko
	Ukrep 2411-11-0004

Upravljanje civilnega letalstva
	262552   - Spodbujanje razvoja letalskega prometa
	0,00 EUR
	679.044,20 EUR

	SKUPAJ
	0,00 EUR
	679.044,20 EUR

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	Sredstva za odločitev o posegu države za znižanje cene za enoto storitve na terminalih so za namen posega za leto 2027 načrtovana (na navedeni proračunski postavki) v višini 750.000,00 EUR. Predlaga se poseg v višini 679.044,20 EUR, da se doseže identična cena za enoto storitve, kot je bila določena za leto 2026 (in tudi 2025 in 2024). Pravice porabe so zagotovljene.
OBRAZLOŽITEV:

I. Ocena finančnih posledic, ki niso načrtovane v sprejetem proračunu

V zvezi s predlaganim vladnim gradivom se navedejo predvidene spremembe (povečanje, zmanjšanje):

· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
II. Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II.a Pravice porabe za izvedbo predlaganih rešitev so zagotovljene:

Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:

· proračunski uporabnik, ki bo financiral novi projekt oziroma ukrep,

· projekt oziroma ukrep, s katerim se bodo dosegli cilji vladnega gradiva, in 

· proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II.b Manjkajoče pravice porabe bodo zagotovljene s prerazporeditvijo:

Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.

II.c Načrtovana nadomestitev zmanjšanih prihodkov in povečanih odhodkov proračuna:

Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.



	7.b Predstavitev ocene finančnih posledic pod 40.000 EU
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

· pristojnosti občin,

· delovanje občin,

· financiranje občin.
	NE

	Gradivo (predpis) je bilo poslano v mnenje: 

· Skupnosti občin Slovenije SOS: NE

· Združenju občin Slovenije ZOS: NE

· Združenju mestnih občin Slovenije ZMOS: NE
Predlogi in pripombe združenj so bili upoštevani:-
Bistveni predlogi in pripombe, ki niso bili upoštevani:-

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	/

	Jernej Vrtovec
minister


OBRAZLOŽITEV
Navigacijske službe zračnega prometa na terminalih se financirajo iz pristojbin, v skladu z Uredbo o pristojbini za storitve navigacijskih služb zračnega prometa na terminalih (Uradni list RS, št. 121/21, 110/22, 132/23 in 85/24 – ZZNSZP-C; v nadaljevanju: uredba). V Sloveniji je v skladu z Odredbo o določitvi letališč, ki so vključena v območje zaračunavanja storitev navigacijskih služb zračnega prometa na terminalih (Uradni list RS, št. 184/21 in 85/24 – ZZNSZP-C) vzpostavljeno eno območje zaračunavanja za storitve navigacijskih služb zračnega prometa na terminalih, v katerega so vključena vsa tri javna letališča, na katerih se izvaja mednarodni zračni promet (Letališče Jožeta Pučnika Ljubljana, Letališče Edvarda Rusjana Maribor in Letališče Portorož. Večina prometa se opravi na Letališču Jožeta Pučnika Ljubljana. 

Pravila izračunavanja cene za enoto storitve za storitve navigacijskih služb zračnega prometa na terminalih določajo, da cena vključuje stroške obeh izvajalcev navigacijskih služb zračnega prometa, tj. Javnega podjetja Kontrola zračnega prometa Slovenije, d. o. o., (v nadaljnjem besedilu: KZPS) in Agencije RS za okolje, ter nadzornega organa Javne agencije za civilno letalstvo Republike Slovenije. Ti stroški vključujejo stroške za zaposlene, druge stroške poslovanja, stroške amortizacije, stroške kapitala in izredne stroške. 
Predvidena cena za enoto storitve v letu 2027 znaša 372,10 evrov. Ta cena se lahko sodi kot visoka, zato se predlaga poseg države v stroškovno bazo za enoto storitve za storitve navigacijskih služb zračnega prometa na terminalih v skladu s 6. členom uredbe. Poseg v višini 679.044,20 evrov bo znižal ceno za enoto na višino 317,58 evrov, kar je enako višini cene za enoto storitve, kot je bila določena za leto 2026 (kot tudi 2025 in 2024). 

S tem se bo znižal strošek pristojbine na terminalih za vse letalske prevoznike, kar lahko ugodno vpliva na poslovno odločitev letalskih prevoznikov za izvajanje letalskih prevozov v Slovenijo in iz nje. Z nižanjem cene za enoto storitve se prispeva k pogojem za boljšo letalsko povezljivost Slovenije in izboljšanju poslovnega okolja. 

Izvedba tega posega – zagotovitev javnih sredstev za namen nižanja cene za enoto storitve, ni oblika državne pomoči, saj ne gre za pridobitev ugodnosti na strani nobene organizacije in tako ne daje selektivne gospodarski prednosti nobenemu podjetju ter s tem ne izkrivlja konkurence in ne vpliva na trgovino med državami članicami EU. Nižji strošek pristojbine ne bo dajal selektivne prednosti nobenemu od letalskih prevoznikov, saj bodo vsi plačevali enako ceno za enoto storitve. Gre za poseg, ki znižuje prihodnjo ceno (za leto 2027), ki se izračuna na podlagi preteklih stroškov, ki so že nastali, in preteklega dejanskega prometa (v letih 2025 in 2026). Nobena od organizacij ne bo prejela nobenih ugodnosti (in s tem ne bo vpliva na konkurenco in trgovino). 

Tudi pravni okvir EU v zvezi z skupnim sistemom pristojbin za storitve navigacijskih služb zračnega prometa na rutah predvideva prihodke iz javnih sredstev (ki se morajo ustrezno upoštevati v izračunu cene na enoto). Ta sistem je vzpostavljen v Sloveniji na terminalih (z uredbo) in s se ga uvaja s tem predlogom. 

Cene za enoto storitve so bile v preteklih letih že znižane s posegi države:

· od leta 2016 do 2019 je bila pristojbina za storitve na terminalu znižana zaradi posega s proračunskimi sredstvi v skupno stroškovno bazo v višini 750.000 evrov - s čimer se je cena za enoto storitve znižala (primeroma, v letu 2019 za 58,43 evrov in je tako znašala 211,21 evrov); 

· v letu 2020 poseg države ni bil izveden, ker pa je bil upoštevan usklajevalni mehanizem (zaradi preveč pobrane pristojbine) iz leta 2018, se je cena za enoto storitve znižala in tako znašala 222,90 evrov;

· Slovenija je za namen omilitve posledic epidemije COVID-19 v letu 2020 sprejela PKP7 in v 72. členu določila ukrep za blažitev negativnih posledic virusa COVID-19 za gospodarstvo, in sicer z znižanjem terminalne pristojbine za navigacijske službe zračnega prometa na terminalih za leto 2021. Za ta namen je država ponovno zagotovila 750.000 evrov. S tem ukrepom se je cena za enoto storitve znižala in znašala 207,66 evrov (predvidena pred znižanjem je znašala 255,79 evrov);

· za leto 2022 je poseg znašal 950.000,00 evrov, s čimer je bila znižana cene za enoto storitve za leto 2022, ki je znašala 277,14 evrov, ter za leto 2023 v višini 750.000,00 evrov, s čimer se je cena za enoto storitve znižala na 273,76 evrov;

· za leto 2024 je poseg znašal 750.000,00 evrov, s čimer je bila znižana cena za enoto storitve na 317,58 evrov;

· za leto 2025 je poseg znašal 706.702,00 evrov, s čimer je dosegla enaka cena kot leto poprej - 317,58 evrov; 
· za leto 2026 je poseg znašal 683.213,70 evrov, s čimer je bila cena na enoto storitve znižana za nekaj več kot 15 % (iz 375,18 evrov na 317,58 evrov).
Poleg navedenih ukrepov je vlada v letu 2023 izdala Uredbo o spremembi in dopolnitvi Uredbe o pristojbini za storitve navigacijskih služb zračnega prometa na terminalih (Uradni list RS, št. 132/23). Uredba v 10. členu določa sistem delovanja usklajevalnega mehanizma, kadar je pobranih pristojbin več ali manj, kot načrtovano. Zaradi posledic pandemije je promet v letih 2020-2022 izredno upadel, kar bi pomenilo, če bi se usklajevalni mehanizem upošteval, da bi cena za enoto izredno narastla. Njegovo upoštevanje bi povzročilo višanje cene za enoto, ob tem da je Republika Slovenija obenem namenila proračunska sredstva za nižanje cene za enoto storitve. S sprejetjem takratne spremembe uredbe deležniki v stroškovni bazi s tem niso prejeli premalo pobranih pristojbin za obdobje 2020 – 2022, ko se usklajevalni mehanizem ni upošteval.
Predstavitev stroškovne baze za izračun cene za enoto za leto 2027: 

· v stroškovni bazi so bili načrtovani stroški, ki se upoštevajo pri izračunu cene za enoto za leto 2027, v procesu priprave Načrta izvedbe za Republiko Slovenijo za četrto referenčno obdobje (RP4) v oktobru 2024, in so odražali višino dejanskih stroškov izvajanja storitev za leto 2023 ter zadnjo oceno načrtovanih stroškov za leto 2024; 
· dejanski stroški v letu 2025 so višji od dejanskih stroškov v 2024 za 11,8 % kot tudi od načrtovanih stroškov za leto 2025; 

· dejanski promet v letu 2025 ni dosegel načrtovanega obsega prometa za leto 2025; 

· v stroškovni bazi je upoštevan vpliv usklajevalnega mehanizma: Premalo ali preveč pobrana pristojbina se obravnavajo enako kot v sistemu zaračunavanja storitev na rutah (tj. v skladu s predpisi EU), tj. po formuli n+2, z možnostjo podaljšanja do največ n+4 na podlagi odločitve ministrstva. Primanjkljaj prihodkov (do premalo pobranih pristojbin) iz preteklih let se upošteva pri izračunu enotne stopnje za leto 2027 v skupnem znesku 443 tisoč evrov, in sicer 210 tisoč evrov kot ena tretjina primanjkljaja iz leta 2023, 96 tisoč EUR kot ena tretjina primanjkljaja iz leta 2024 ter 137 tisoč EUR kot ena tretjina primanjkljaja iz leta 2025; 
· na določitev višine cene na enoto storitve bistveno vpliva predvideni obseg prometa izražen v enotah storitve, ki je v stroškovni bazi za leto 2027 upoštevan 5% višje, kot je bil napovedan za leto 2026, ko naj bi se zvišal za 16,2% glede na dejanski promet leta 2025. Ob upoštevanju dejanskega prometa od januarja do septembra 2026 kaže, da bo dejanski obseg prometa zelo blizu napovedanemu za leto 2026. 

Višina proračunskih sredstev za izvedbo posega v višini 679.044,20 EUR ne bo presegla 50% vseh upravičenih stroškov v skupni stroškovni bazi za Republiko Slovenijo za storitve navigacijskih služb zračnega prometa na terminalih, kar je zahteva Uredbe o pristojbini za storitve navigacijskih služb zračnega prometa na terminalih.
V skladu z uredbo je Ministrstvo za infrastrukturo in energetiko v avgustu izvedlo redno letno posvetovanje z uporabniki zračnega prostora o določitvi stroškovne baze in cene za enoto storitve navigacijskih služb zračnega prometa na terminalih za leto 2027. Fraport Slovenija je poudaril zvišane stroške zagotavljanja storitev na terminalih in oporeka ureditvam glede umestitve vseh treh letališč (Ljubljane, Maribor in Portorož) v enotno območje zaračunavanja, s čimer prihodki iz naslova opravljenih storitev na ljubljanskem letališču krijejo tudi stroške izvajanja storitev na drugih dveh letališčih, kjer stroški izvajanja storitev izredno presegajo obseg prihodkov. Fraport Slovenija opozarja, da se s tem vpliva na povezljivost Slovenije, zato predlagajo, da se izvede poseg s proračunskimi sredstvi. Skupina Lufthansa, v imenu prevoznikov, ki trenutno izvajajo operacije v Sloveniji -  Brussels Airlines, Eurowings, Lufthansa Airlines, Lufthansa City Airlines and SWISS International Air Lines, beleži rast stroškov izvajanja storitev. Utemeljuje, da je s tem cena neprimerljiva s cenami v sosednjih. Tudi Lufthansa opozarja ne ureditev glede enotnega območja zaračunavanja in predlaga ločitev območja zaračunavanja za ljubljansko letališče od območja zaračunavanja v Portorožu in Mariboru. 
Trenutno stanje zračnega prometa v Sloveniji še vedno terja odzivanje na okoliščine in sprejem predlaganega ukrepa, ki bi lahko pripomogel k spodbujanju letalskega prometa. Sicer je na javnih letališčih, na katerih se izvaja mednarodni zračni promet, v letu 2025 zabeležena 8,1 % rast prometa po številu letov IFR glede na leto 2024 in s tem se je dosegla raven prometa iz leta 2019 (pred pandemijo)(vir: Letno poročilo KZPS 2025). 

Višina pristojbine, tako kot druge dajatve v civilnem letalstvu, je okoliščina, ki vpliva na dojemanje poslovnega okolja, v katerem mora letalski prevoznik delovati in lahko vpliva na njegovo poslovno odločitev za izvajanje letalskih prevozov v državo in iz nje. Višina pristojbin, ki jih letalski prevozniki plačujejo v različnih državah med seboj ni primerljiva zaradi različnih relevantnih dejavnikov (kot so obseg prometa, vrsta storitev, tehnološka opremljenost glede na geografske značilnost v povezavi z vrstami storitev, drugi interesi države ipd.)

Izboljšanje poslovnega okolja in letalske povezljivosti sta torej glavna kriterija za odločitev vlade za poseg države za znižanje cene za enoto storitve za storitve navigacijskih služb zračnega prometa na terminalih. Namen ukrepa je ugodno vplivati na letalsko povezljivost Slovenije in oblikovati primerljivo konkurenčen položaj naših mednarodnih letališč z ostalimi evropskimi letališči, predvsem letališči v sosednjih državah.

Ukrep je skladen s strateškimi usmeritvami Republike Slovenije. Država in izvajalci dejavnosti civilnega letalstva morajo pri razvoju in delovanju slediti trem jasnim temeljem sedanjosti in prihodnosti civilnega letalstva: varnosti in zmanjšanju tveganj v civilnem letalstvu ter trajnostnemu razvoju in konkurenčnosti. Tem temeljnim usmeritvam sledimo le ob sprejemanju ukrepov, ki naslavljajo nastale posledice. Država mora s svojimi nalogami zagotavljati varen in trajnosten razvoj civilnega letalstva, ki bo spodbujal rast ponudbe in povpraševanja po javnem letalskem prevozu.

Po odločitvi Vlade bo Ministrstvo za infrastrukturo in energetiko s KZPS v skladu s tretjim odstavkom 6. člena uredbe v 30 dneh sklenilo pogodbo za izvedbo odločitve Vlade. Pogodba se sklene s KZPS, ker ta na podlagi drugega odstavka 12. člena Zakona o zagotavljanju navigacijskih služb zračnega prometa na terminalih (Uradni list RS, št. 30/06 – uradno prečiščeno besedilo, 109/09, 62/10 – ZLet-C, 18/11 – ZUKN-A in 85/24; v nadaljevanju: ZZNSZP) vodi skupno stroškovno bazo za Republiko Slovenijo za oblikovanje pristojbine za storitve navigacijskih služb zračnega prometa na terminalih. 

Po sklenitvi pogodbe in nakazilu sredstev bo minister za infrastrukturo in energetiko sprejel odločitev o višini stroškovne baze in cene za enoto storitve navigacijskih služb zračnega prometa na terminalih (do 20. decembra), v skladu z drugim odstavkom 12. člena ZZNSZP. Po tej odločitvi se bo nova cena za enoto storitve od 1. januarja 2027 zaračunavala uporabnikom slovenskih letališč (tj. letalskim prevoznikom). Po prejemu sredstev na podlagi sklenjene pogodbe bo KZPS nakazala ustrezni delež sredstev (glede na delež stroškov v stroškovni bazi) Agenciji RS za okolje kot izvajalcu službe letalske meteorologije in Javni agenciji za civilno letalstvo Republike Slovenije kot nadzornemu organu. Ti prejemniki sredstev prejeta sredstva v skladu z računovodskimi standardi vključujejo med svoje prihodke in se demonstrirajo v ustreznih finančnih (in drugih) poročilih njihovih organizacij.

